Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 639/12/8811	Trebišov, 19.11.2012
EEČ : 2-69-450-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX, nar. 27.11.1990 a XXXXX XXXXX si neplní pravidelne a v stanovených splátkach vyživovaciu povinnosť v mieste svojho trvalého pobytu ako aj inde, ktorá mu vyplýva zo Zákona o rodine a ktorá mu bola uložená rozsudkom Okresného súdu v Trebišove č. 7P/139/2006 zo dňa 12.03.2007, ktorý nadobudol právoplatnosť dňa 15.06.2007, ktorým bol zaviazaný prispievať na výživu XXXXX v sume 4.000,- Sk (133,- €) a na XXXXX XXXXX v sume 3.500,- Sk (116,- €) mesačne, počnúc od právoplatnosti rozsudku vždy do 25. dňa v mesiaci vopred k rukám XXXXX XXXXX, čím mu takto za obdobie od mesiaca január 2009 až doposiaľ vznikol dlh na bežnom výživnom vo výške 654,92,- €, 
lebo zanikla trestnosť činu
Odôvodnenie:
	Uznesením policajného orgánu OO PZ XXXXX pod sp. zn. ČVS:ORP-815/TV-TV-2012 zo dňa 02.11.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od mesiaca január 2009 - doposiaľ vo výške 654,92 € uhradil k rukám XXXXXj dňa 05.11.2012 poštovou poukážkou vo výške 24,92 € a prevodným príkazom vo výške 630,- €.  

	Uvedenú skutočnosť potvrdila vo svojej výpovedi dňa 10.11.2012 aj matka detí, v ktorej uviedla, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať 
do troch dní od jeho oznámenia prostredníctvom tunajšej prokuratúry
na Krajskú prokuratúru v Košiciach. 
Sťažnosť má odkladný účinok.

JUDr. Valéria Kovalová
prokurátorka